12.4.2022
RO
Jurnalul Oficial al Uniunii Europene
L 114/51
(15)
La 1 aprilie 2022, Comisia a constatat că FATA nu a indicat, astfel cum s-a solicitat în scrisoarea Comisiei transmisă FATA la 21 martie 2022, intenția sa de a face uz de dreptul la apărare, astfel cum se prevede în Regulamentul (CE) nr.
2111/2005.
(16)
La 5 aprilie 2022, Comitetul pentru Siguranță Aeriană al UE s-a reunit pentru a discuta situația performanței în materie de siguranță a transportatorilor aerieni certificați de FATA, precum și capacitatea FATA de a respecta standardele internaționale de siguranță a aviației.
Comitetul pentru Siguranță Aeriană al UE a constatat încălcările Convenției de la Chicago menționate în considerentele 6 și 7, precum și încălcarea standardelor internaționale de siguranță a aviației civile aplicabile menționate în considerentul 10.
Acesta a remarcat, de asemenea, lipsa disponibilității de a coopera cu Comisia și cu statele membre ale UE în ceea ce privește capacitatea FATA și a transportatorilor aerieni pe care i-a certificat de a asigura menținerea navigabilității și siguranța operațională a flotei transportatorilor aerieni, inclusiv a aeronavelor menționate în considerentele 4 și 5.
(17)
De asemenea, s-a acordat o atenție suplimentară impactului măsurilor restrictive care rezultă din Regulamentul (UE) 2022/328 al Consiliului (5) de modificare a Regulamentului (UE) nr.
833/2014 și, în special, impactului operațional pe termen scurt al accesului limitat la actualizările bazelor de date privind navigația și la bazele de date ale sistemelor de avertizare privind proximitatea la sol, afectând astfel în mod grav capacitatea de navigație în condiții de siguranță a aeronavelor exploatate de transportatori aerieni certificați de FATA.
(18)
S-a luat act de faptul că, ca urmare a măsurilor restrictive aplicabile, sprijinul tehnic și de inginerie acordat transportatorilor aerieni certificați de FATA a devenit limitat.
În plus, lipsa acestui sprijin tehnic și de inginerie, împreună cu intensificarea activității de supraveghere care rezultă din adăugarea unui număr semnificativ de aeronave noi în registrul rus, va spori volumul de muncă al FATA și nevoia de expertiză, situație căreia este puțin probabil să i se poată face față imediat, având în vedere, pe de o parte, condițiile prevăzute la articolul 83a din acordul în cadrul căruia astfel de activități au fost gestionate în Rusia până în prezent și consecințele măsurilor restrictive aplicabile, pe de altă parte.
(19)
Având în vedere încălcările menționate anterior și lipsa de disponibilitate pentru a coopera cu Comisia și cu statele membre ale UE prin abordarea aspectelor specifice și a preocupărilor exprimate de Comisie în scrisoarea sa din 21 martie 2022, Comisia și Comitetul de Siguranță Aeriană al UE au concluzionat, în conformitate cu criteriile comune prevăzute în anexa la Regulamentul (CE) nr.
2111/2005, inclusiv, în special, cu cel de al treilea criteriu, că nu există nicio dovadă că FATA este în măsură să își îndeplinească responsabilitățile care îi revin în temeiul Convenției de la Chicago și al standardelor cuprinse în anexele la aceasta în ceea ce privește transportatorii aerieni certificați de FATA care operează aeronavele menționate la considerentele 4 și 5.
(20)
În plus, în conformitate cu criteriile comune prevăzute în anexa la Regulamentul (CE) nr.
2111/2005 și, în special, cu primul criteriu, transportatorii aerieni certificați de FATA care au operat una sau mai multe dintre aeronavele menționate în considerentele 4 și 5 au demonstrat, astfel, deficiențe grave în materie de siguranță, permițând desfășurarea operațiunilor de zbor cu încălcarea standardelor internaționale de siguranță relevante aplicabile transportului aerian comercial.
(21)
Conform criteriilor comune prevăzute în anexa la Regulamentul (CE) nr.
2111/2005, Comisia consideră că lista transportatorilor aerieni care fac obiectul unei interdicții de exploatare pe teritoriul Uniunii, stipulată în anexa A la Regulamentul (CE) nr.
474/2006, trebuie să fie modificată pentru a include toți transportatorii aerieni certificați în Rusia care operează aeronavele menționate la considerentele 4 și 5.
(22)
Prin efectuarea cu prioritate a inspecțiilor la platformă în cazul tuturor transportatorilor aerieni certificați de către FATA, în temeiul Regulamentului (UE) nr.
965/2012, statele membre trebuie să verifice în continuare conformarea efectivă a respectivilor transportatori aerieni cu standardele internaționale de siguranță relevante (6).
(5) Regulamentul (UE) 2022/328 al Consiliului din 25 februarie 2022 de modificare a Regulamentului (UE) nr.
833/2014 privind măsuri restrictive având în vedere acțiunile Rusiei de destabilizare a situației în Ucraina (JO L 49, 25.2.2022, p. 1-140).
(6) Regulamentul (UE) nr.
965/2012 al Comisiei din 5 octombrie 2012 de stabilire a cerințelor tehnice și a procedurilor administrative referitoare la operațiunile aeriene în temeiul Regulamentului (CE) nr.
216/2008 al Parlamentului European și al Consiliului (JO L 296, 25.10.2012, p. 1).